**PRESSEMEDDELELSE**

MAJ 2015

**Mitsubishi overrasker - Space Star på en flot 2. plads i B-klassen**

Mitsubishi Space Star blev lanceret i august 2014. I dag er Space Star blandt danskernes foretrukne biler, og ligger, iflg. Danske Bilimportører, på en 2. plads i B-klassen. Et stærkt come back for Mitsubishi, der overrasker branchen.

”Vi er stolte over den flotte placering. Med Space Star blev det for første gang muligt for danskerne, at få en bil i den større B-klasse til under 90.000 kroner,” udtaler Christian Haugaard, direktør for Mitsubishi Danmark. Mitsubishi trumfer prisen på indgangsmodellen til 89.700 kroner til også at inkludere aircondition, elruder, radio/CD mv.

**Danskerne går en klasse op**

Antal solgte biler i A- og B-klassen har siden 2010 oplevet en markant fremgang. I 2010 stod de to klasser tilsammen for 47,6% af det totale personbilssalg. I 2014 var andelen steget til 55,7% og i 2015 ÅTD 56,1%. 2015 viser en tydelig tendens til at danskerne er begyndt at gå en klasse op til de lidt mere rummelige og komfortable biler. Troen på bedre tider, behov for mere plads og ikke mindst den stigende konkurrence har boostet salget af B-klasse biler.

2015 ÅTD 2014 2013 2012 2011 2010

A: Mikro 23,4% 27,6% 32,8% 33,0% 21,2% 20,8%

B: Lille 32,7% 28,1% 28,3% 27,1% 25,9% 26,8%

Kilde: De Danske Bilimportører i perioden 01.01.10 – 09.05.15

”Space Star rammer markedet på et perfekt tidspunkt. Selvom danskerne går en klasse op, er prisparameteret stadig væsentlig for vores kunder samtidig med, at der i højere grad også fokuseres på mere komfort udstyr. Her er Space Star et stærkt kort,” udtaler Christian Haugaard.

**Space Star Limited Edition**

Lige nu kan du få Space Star i en Limited Edition. Modellen kommer med en 1.2 liters motor med 80 hk (opfylder EURO 6 normen) og en CO2-udledning på kun 100 g/km. Instrumenteringen er tofarvet – sort og sandfarvet, og gearknop og dørpanel er i blank sort. Udstyrsniveauet omfatter bl.a. automatisk klimaanlæg, Bluetooth, nøglefri betjening, fartpilot, alufælge mm. Prisen er 114.995 kroner ekskl. levering og metallak\*.

*Besøg* <http://www.mitsubishi.dk> *for mere information om Mitsubishi Space Star. På hjemmesiden kan man desuden bestille en prøvetur og brochurer.*

\*Priser ekskl. leveringsomkostninger på 3.780 kr. og metallak.

**Space Star modelprogram/udstyr og tekniske data**

* **1.0 Inform 89.700 kr. - 71 hk, 25 km/l, CO2-udslip 92 g/km**  
  **Udstyr**

Aircondition, radio/CD-afspiller, eljusterbare sidespejle, elruder foran, fjernbetjent centrallås, fem døre, fem siddepladser mm.

* **1.2 Invite 99.995 kr. - 80 hk, 24,4 km/l, CO2-udslip 96 g/km**

**Udstyr, i tillæg til Inform**

Elruder for og bag, eljusterbare sidespejle m. varme, sædevarme, mørktonede ruder,

regnsensor, 14” alufælge, USB-port mm.

* **1.2 Limited Edition 114.995 - 80 hk, 23,3 km/l, CO2-udslip 100 g/km**

**Udstyr, i tillæg til Invite**

Fuldautomatisk klimaanlæg, Bluetooth, ratbetjent fartpilot og radio/CD, nøglefri adgang og start, blinklys i sidespejle, læderrat- og gearknop, tågeforlygter, 15” alufælge mm.

**Garanti**

Med alle nye biler følger 5 års garanti / 100.000 km

**Vejhjælp**

Med alle nye biler følger 3 års vejhjælp, der dækker i 30 europæiske lande.